
             							
            REPUBLIKA HRVATSKA
VUKOVARSKO-SRIJEMSKA ŽUPANIJA
                    OPĆINA LOVAS
ZAPISNIK SA XI. SJEDNICE OPĆINSKOG VIJEĆA OPĆINE LOVAS, ODRŽANE U LOVASU, DANA 21. SRPNJA 2022. GODINE,
S POČETKOM U 20,00 SATI

Nazočni vijećnici: Sanja Antolović, Ivona Brajković, Monika Hodak, Stjepan Milas, Mirko Dražić, Davor Luketić, Jelenko Vlajčić.

Ispričali nedolazak: Tomislav Pole i Marija Brković.
Neopravdani izostanak: Mario Peulić.

Nazočni po službenoj dužnosti: Ivan Mađarević, Mirka Latas, Mladen Markešić, Tanja Cirba, Andrijana Bistrović, Mladen Pančić. 

DNEVNI RED – u prilogu, poziv.
Dnevni red se usvaja. „Za“ usvajanje glasalo sedam vijećnika.
0. Usvajanje zapisnika s prethodne sjednice Općinskog vijeća
Zapisnik s X. sjednice Općinskog vijeća Općine Lovas se usvaja bez primjedbi. „Za“ usvajanje glasalo sedam vijećnika.

1. Aktualni sat – bez primjedbi.

2. Usvajanje Prijedloga Odluke o suglasnosti za provedbu ulaganja na području Općine Lovas unutar 7. LAG natječaja LAG-a Srijem za tip operacije 7.4. Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu iz Programa ruralnog razvoja Republike Hrvatske za razdoblje 2014. – 2020.

- Tanja Cirba – natječaj je otvoren do 22. kolovoza o.g. i da bi se javili na natječaja LAG-a trebamo Suglasnost Općinskog vijeća za prijavu projekta „Izgradnja igrališta za stolni tenis na otvorenom, Opatovac, k.č.br. 439, k.o. Opatovac“, preko puta škole. Troškovnik je u privitku. Realizacija projekta bi bila iduće godine. 

Odluka o suglasnosti za provedbu ulaganja na području Općine Lovas unutar 7. LAG natječaja LAG-a Srijem za tip operacije 7.4. Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu iz Programa ruralnog razvoja Republike Hrvatske za razdoblje 2014. – 2020. se usvaja. „Za“ usvajanje glasalo šest vijećnika.
„Protiv“ – jedan vijećnik (Davor Luketić).

3. Usvajanje:
a) Prijedloga Odluke o prihvaćanju najpovoljnije ponude prijavljene na Javni natječaj za zakup poslovnog prostora u vlasništvu Općine Lovas 
b) Prijedloga Odluke o prihvaćanju najpovoljnije ponude prijavljene na Javni natječaj za zakup poljoprivrednog zemljišta u vlasništvu Općine Lovas

- Mirka Latas – 
a) na Javni natječaj za zakup poslovnog prostora u vlasništvu Općine Lovas je pristigla jedna ponuda. Ponuda Autoservisa Pavličić, obrta za servisiranje automobila i traktora, Lovas. Ponuda je prihvatljiva, prikladna i pravilna te je ponuđena mjesečna zakupnina u iznosu od 500,00 kn.
b) na Javni natječaj za zakup poljoprivrednog zemljišta je pristigla jedna ponuda. Ponuda tvrtke Donatela j.d.o.o. za trgovinu i proizvodnju, Vukovar. Ponuda je prihvatljiva, prikladna i pravilna te je ponuđena godišnja zakupnina u iznosu od 200,00 kn.

Odluka o prihvaćanju najpovoljnije ponude prijavljene na Javni natječaj za zakup poslovnog prostora u vlasništvu Općine Lovas i Odluka o prihvaćanju najpovoljnije ponude prijavljene na Javni natječaj za zakup poljoprivrednog zemljišta u vlasništvu Općine Lovas se usvajaju. „Za“ usvajanje glasalo sedam vijećnika.

4. Usvajanje Prijedloga Izmjena i dopuna Programa demografskih i pronatalitetnih mjera na području Općine Lovas za 2022. godinu

- Mirka Latas – iznosi izmjene i dopune  Programa.

- Izmjene i dopune Programa demografskih i pronatalitetnih mjera na području Općine Lovas za 2022. godinu se usvaja. „Za“ usvajanje glasalo sedam vijećnika

5. Usvajanje Prijedloga Pravilnika o ocjenjivanju službenika i namještenika Jedinstvenog upravnog odjela Općine Lovas

- Mirka Latas – iznosi Prijedlog Pravilnika o ocjenjivanju službenika i namještenika Jedinstvenog upravnog odjela Općine Lovas.

Pravilnik o ocjenjivanju službenika i namještenika Jedinstvenog upravnog odjela Općine Lovas se usvaja. „Za“ usvajanje glasalo sedam vijećnika.

6. Usvajanje Prijedloga Etičkog kodeksa nositelja političkih dužnosti u Općini Lovas

- Mirka Latas – iznosi  Prijedlog Etičkog kodeksa nositelja političkih dužnosti u Općini Lovas.

Etički kodeksa nositelja političkih dužnosti u Općini Lovas se usvaja. „Za“ usvajanje glasalo sedam vijećnika.

7. Aktivnosti Općine Lovas
- Tanja Cirba - izvijestila o aktivnostima Općine Lovas:

- Prijedlog Odluka o suglasnosti za provedbu projekta „Nabava komunalne opreme“ 
- Tanja Cirba - ured TINTL je odradio prijavu na natječaj prema Javnom pozivu za sufinanciranje projekata gradova i općina za poticanje razvoja komunalnog gospodarstva i izjednačavanja komunalnog standarda u 2022. godini. Općini Lovas je odobren projekt od strane Ministarstva prostornog uređenja, graditeljstva i državne imovine te Odlukom o sufinanciranju odobren iznos sufinanciranja od 50.000,00 kn. Tijekom ljeta provesti će se nabava. Općina Lovas će sufinancirati projekt u iznos od min. 33.000,00 kn.
Odluka o suglasnosti za provedbu projekta „Nabava komunalne opreme“ se usvaja. „Za“ usvajanje glasalo sedam vijećnika.

- Prijedlog Odluka o financiranju materijala za učenike Osnovne škole „Lovas“ za školsku godinu 2022./2023.
- Tana Cirba – Općina Lovas će financirati nabavu radnih bilježnica za sve predmete i likovne mape za sve učenike koji pohađaju Osnovnu školu „Lovas“ za školsku godinu 2022./2023. u iznosu od 45.000,00 kn.
Odluka o financiranju materijala za učenike Osnovne škole „Lovas“ za školsku godinu 2022./2023. se usvaja. „Za“ usvajanje glasalo sedam vijećnika.

- Tanja Cirba – Ministarstvo regionalnog razvoja i fondova Europske unije je raspisao natječaj za financiranje projekata prema Programu za poboljšanje infrastrukture na područjima naseljenim pripadnicima nacionalnih manjina. U dogovoru s Vijećem srpske nacionalne manjine i zamjenikom župana Srđanom Jeremićem dogovoreno je da će se prijaviti projekt uređenja pravoslavnog groblja u Opatovcu. 
Odluka o suglasnosti za prijavu projekta na područjima naseljenim pripadnicima nacionalnih manjina se usvaja. „Za“ usvajanje glasalo sedam vijećnika.

- Tanja Cirba -  prijedlog je da se ide na izmjene i dopune cjenika usluga vlastitog pogona za obavljanje komunalnih djelatnosti, a radi se o uslugama izgradnja grobnica (mala i velika). Nažalost, ne možemo raditi grobnice iz tehničkih razloga, nemamo ljudi (građevinaca) koji bi radili grobnice.  Naručili bi grobnice koje bi nam radio Terac, klesarski obrt, koje ćemo prodavati po cijeni: izgradnja male grobnice u iznosu od 8.000,00 kn i 10.000,00 kn (za korisnike koji nemaju prebivalište na području Općine Lovas) i izgradnja velike grobnice u iznosu od 10.000,00 kn i 12.000,00 kn (za korisnike koji nemaju prebivalište na području Općine Lovas). Radili bi 10 grobnica. Interes za grobnice je dosta velik. 
Odluka o izmjenama i dopunama cjenika usluga vlastitog pogona za obavljanje komunalnih djelatnosti se usvaja. „Za“ usvajanje glasalo sedam vijećnika.

- Tanja Cirba – radovi na projektu izgradnja Zimovnika su u tijeku. Poštuje se dinamika rada.
- u tijeku su radovi u Domu kulture Opatovac. Mijenja se dio stolarije, podova, zidovi se liče.
Do kraja kolovoza će radovi biti završeni. Ukupna vrijednost projekta je 262.000,00 kn. Od toga 200.000,00 kn  sufinancira Ministarstvo kulture, preostali dio iznosa od 62.000,00 kn sufinancira Općina Lovas.
- u tijeku su radovi na uređenju i obnovi objekta OŠ Lovas. Obavljaju se ličilački radovi u svim prostorijama, uspostavljeno je grijanje u školskoj knjižnici te izmijenjene pumpe u sistemu grijanja. Vrijednost radova je 200.000,00 kn, a financira ih Vukovarsko-srijemska županija. 
- u tijeku su i radovi na izgradnji Spomen područja Minsko polje. Danas održana koordinacija na kojoj su prisustvovali ispred Općine Lovas gđa Mirka Latas, izvođač radova, projektantski nadzor i stručni nadzor. Vrijednost radova 2.999.751,50 kn. Velik problem nam je bilo zaustavljanje radova zbog istraživanja arheoloških objekata iz razdoblja antike na području gradnje Minskog polja. U suradnji s Institutom za arheologiju izvršena su istraživanja te su ti radovi ukupno iznosili 9.250,00 kn.
- postavljen je sustav navodnjavanja na oba teniska terena, čime se poboljšala kvaliteta terena. Postavljeno je 12 prskalica, po dva na svaki teren. Vrijednost radova je 23.000,00 kn (projekt financiran proračunskim sredstvima Općine Lovas).
- projekt rekonstrukcije mehaničke radione je trebao biti prijavljen na natječaj Ministarstva regionalnog razvoja, ali su natječaj zatvorili. Projektna dokumentacija je izrađena u vrijednosti 60.000,00 kn. 
- 15. kolovoza o.g. idu ličilački radovi u dječjem vrtiću. Roditelji su bili oslobođeni od plaćanja dječjeg vrtića za mjesec lipanj. 
- u Javnim radovima je problem manjak radne snage. U Opatovcu trenutno nemamo nikoga. Patarčić ne želi da mu se produži Ugovor o radu, koji mu traje do 25.07.2022. 
- bila sam na sastanku u Hrvatskim vodama Osijek. Problem su ribnjaci jer fali vode. Na sastanku se razgovaralo i o projektu kanalizacije, izgradnja pročišćivača otpadnih voda i obnova dijela mreže u Lovasu. Idući mjesec će se održati sastanak u Lovasu od strane Hrvatskih voda.
- otvoren je Javni poziv za potpore u gospodarstvu za 2022. godinu,
- imali smo manifestaciju pod nazivom „Bela pod zvijezdama“ koja je održana u suradnji s KUD-om I.G.Kovačić i Centrom za razvoj lokalne zajednice Lovas, održane su dvije filmske večeri na otvorenom. Održan je trodnevni nogometni turnir. Centar za razvoj lokalne zajednice Lovas priprema neka događanja za mjesec kolovoz.
- isplaćene naknade za novorođene bebe u iznosu od 12.000,00 kn za ukupno 11 novorođenih beba. 
- osim financiranja školskog materijala (radne bilježnice i likovne mape) za učenike OŠ Lovas, Općina Lovas i Vukovarsko-srijemska županija sufinancirati će prehranu učenika u jednakom dijelu sredstava, početkom školske godine isplatiti će se sredstva roditeljima djece koji kreću u I. razred, školska godina 2022./2023..

8. Razno. /

Sastanak završen u 20,40 sati.
Zapisnik sastavljen 21. srpnja 2022. godine.
ZAPISNIK SASTAVILA:			           ZAPISNIK OVJERAVA:
Andrijana Bistrović				   	Stjepan Milas

